turjo4nis/wikipedia-bn-dump-20250701 huggingface dataset:
হালালগুগলিং

হালাল গুগলিং (, ) হল একটি ইসলামিক ইন্টারনেট সার্চ ইঞ্জিন যেটি প্রধানত মুসলিম ব্যবহারকারীদের জন্য তৈরি করা হয়েছে। এটি এমন অনুসন্ধান ফলাফল বা সার্চ রেজাল্ট প্রদান করে যেগুলো হালাল বা ইসলামিকভাবে বৈধ এবং ইসলামিক শরিয়াহ অনুসারে হারাম হিসেবে চিহ্নিত পেজসমূহ ফিল্টার করতে চেষ্টা করে। এটি গুগল এবং বিং এর মত সার্চ ইঞ্জিনসমূহ থেকে অনুসন্ধান ফলাফল সংগ্রহ করে এবং ব্যবহারকারীদের কাছে শুধুমাত্র হালাল অনুসন্ধান ফলাফলসমূহ প্রদর্শন করে|

তথ্যসূত্র

ইন্টারনেট অনুসন্ধান ইঞ্জিন
ইসলামি ওয়েবসাইট
ওয়েব পরিষেবা প্রদানকারী
জাতীয় অধ্যাপকবৃন্দের তালিকা

জাতীয় অধ্যাপক বাংলাদেশের বিশেষ রাষ্ট্রীয় সম্মাননা যা বাংলাদেশ সরকার কর্তৃক শিক্ষা, জ্ঞান-বিজ্ঞান এবং গবেষণার জন্যে দেশের বিশিষ্ট পণ্ডিত, চিন্তাবিদ এবং শিক্ষকগণকে প্রদান করা হয়। স্বাধীনতার পর ১৯৭৫ সাল থেকে এই সম্মাননা প্রবর্তিত হয়ে আসছে। সর্বপ্রথম ১৯৭৫ সালের ১৭ মার্চ জাতীয় অধ্যাপক পদে জয়নুল আবেদীন, আবদুর রাজ্জাক এবং কাজী মোতাহার হোসেনকে নিয়োগ দেয়া হয়।

জাতীয় অধ্যাপকবৃন্দের তালিকা

তথ্যসূত্র 
30 আগস্ট থেকে বর্তমান জাতীয় অধ্যাপক এম কিউ কে তালুকদার
আনুকেত

মিশরের পুরাণে আনুকেত (অন্য বানান- আঙ্কেত, গ্রিকে আনুকিস) হলেন নীল নদের ব্যক্তিরূপ এবং ঐ নদের দেবী। তাকে মানা হত মিশরে নীল নদের প্রবাহের আরম্ভে এলিফ্যান্টাইন নামক স্থানে এবং নুবিয়ার সংলগ্ন অঞ্চলগুলিতে।

আনুকেত, দেবতা খ্‌নুম এবং দেবী সাতেত একত্রে একটি দৈবী ত্রয়ী গঠন করতেন। ধারণা করা হয় সাতেত তার বোন, ও খ্‌নুম তার সম্ভাব্য পতি। আনুকেতকে পালকনির্মিত একটি মুকুট পরিহিতা নারী হিসেবে কল্পনা করা হত, যে বৈশিষ্ট্যটিকে অধিকাংশ বিশেষজ্ঞ নুবিয়ার সংস্কৃতির প্রভাব বলে মনে করেন। তার প্রতীকী পবিত্র পশু হল গ্যাজেল।

সেহেইল দ্বীপে তার উদ্দেশ্যে একটি মন্দির নির্মিত হয়। উদ্ধার করা অনুলিপি থেকে জানা যায় ঐ স্থানে ত্রয়োদশ রাজবংশের ফারাও তৃতীয় সোবেখোতেপের আমলে আনুকেতের উদ্দেশ্যে একটি বেদী তথা তীর্থক্ষেত্র বানানো হয়েছিল। এর অনেক পরে, অষ্টাদশ রাজবংশের রাজত্বকালে দ্বিতীয় আমেনহোতেপ দেবীর উদ্দেশ্যে একটি পূর্ণাঙ্গ মন্দির উৎসর্গ করেন।

নতুন রাজ্য চলাকালীন এলিফ্যান্টাইনে আনুকেতের বার্ষিক অর্চনার অঙ্গ ছিল নদীর পাড় বরাবর একটি শোভাযাত্রা। প্রাপ্ত অনুলিপি থেকে এই সময়ে অনুষ্ঠিত আনুকেত ও খ্‌নুম দেবতার পূজার বিবরণ পাওয়া যায়।

প্রথাগতভাবে নীল নদের বাৎসরিক বন্যা আরম্ভের সময় আনুকেতের উৎসব শুরু হত। নীলকে তার জীবনদায়ী জলের জন্য ধন্যবাদ জানাতে এবং দেবী আনুকেতের কৃপায় লব্ধ উর্বর পলিমাটির প্রতিদান দেওয়ার জন্য সেদিন লোকে পয়সা, সোনার জিনিসপত্র, গয়নাগাটি আর অন্যান্য মূল্যবান উপহার নদীর জলে বিসর্জন দিত। মিশরের অনেক অঞ্চলে কয়েক প্রজাতির মাছ পবিত্র বলে সেগুলো খাওয়ার উপর যে নিষেধাজ্ঞা ছিল তা এই সময় নাগাদ উঠে যায়। বলা হয় নীল নদের বাসিন্দা যে কোনো মাছ দেবী আনুকেতের প্রতীক এবং তা খাওয়া প্রকৃতপক্ষে দেবীর অর্চনারই অঙ্গ।

তথ্যসূত্র 

মিশরীয় দেবী
মিশরীয় দেবতা
মিশরীয় পুরাণ
সমুদ্র এবং নদীর দেবী
২০১৪ ফিফা বিশ্বকাপ বাছাইপর্ব

২০১৪ ফিফা বিশ্বকাপ বাছাইপর্ব ছয়টি ফিফা কনফেডারেশন কর্তৃক আয়োজিত ফিফা বিশ্বকাপ প্রতিযোগিতার সিরিজ। ৩২টি দল ২০১৪ সালে ব্রাজিলে অনুষ্ঠিতব্য ফিফা বিশ্বকাপ ফুটবলে অংশগ্রহণ করবে। তন্মধ্যে, স্বাগতিক ব্রাজিল ফুটবল দলের জন্য একটি স্থান সংরক্ষিত রয়েছে। বাদবাকী ৩১ দলের স্থান নিশ্চিতকরণে বাছাইপর্বের আয়োজন করা হয়। ছয়টি ফিফা কনফেডারেশনের ২০৭টি দল প্রতিদ্বন্দ্বিতা করে। ঐ কনফেডারশন থেকে সর্বাধিক সফল দলগুলোকে নির্ধারণ করা হয়েছে। খুবই সীমিত পরিসরে বাছাইপর্ব সম্পন্নের লক্ষ্যে আন্তঃকনফেডারেশনের মধ্যে স্থান-নির্ধারণী খেলার আয়োজন করতে হয়েছে। ভুটান, ব্রুনেই, গুয়াম ও মৌরতানিয়া বাছাইপর্বে অংশগ্রহণ করেনি। দক্ষিণ সুদান ফিফায় যোগদান করলেও অংশ নেয়নি। বাছাইপর্বে সর্বমোট ৮২০টি খেলা অনুষ্ঠিত হয়। ৮২৪টি খেলা আয়োজনের কথা থাকলেও বাহামা ও মৌরিতাস নাম প্রত্যাহার করায় ৮২০টি খেলা আয়োজন করতে হয়েছে।  ১৫ জুন, ২০১১ তারিখে মন্তেসেরাত ও বেলাইজের মধ্যকার খেলার মাধ্যমে ২০১৪ সালের ফিফা বিশ্বকাপ বাছাইপর্বের উদ্বোধন ঘটে। বেলিজিয়ান স্ট্রাইকার ডিওন ম্যাককলে প্রথম গোলটি করেন। ২০ নভেম্বর, ২০১৩ তারিখে জর্দানকে হারিয়ে উরুগুয়ে বিশ্বকাপের চূড়ান্তপর্বে অংশ নেয়ার যোগ্যতা অর্জন করে। ফিফা র‌্যাঙ্কিংয়ের শীর্ষ ২৪ দলের মধ্যে ২৩টি দলই চূড়ান্ত পর্বে অংশ নিচ্ছে।

উত্তীর্ণ দল

যোগ্যতা নির্ধারণী প্রক্রিয়া 

নির্বাহী কমিটি ২০১৪ ফিফা বিশ্বকাপের প্রাথমিক ড্রয়ের তারিখ পরিবর্তনের সিদ্ধান্ত অনুমোদন করে। এরফলে অতীতের প্রতিযোগিতাগুলোর চেয়ে ছয় মাস পূর্বেই তা অনুষ্ঠিত হয়। এছাড়াও, কনফেডারেশনগুলো তাদের সুবিধাজনক সময়ে প্রতিযোগিতা আয়োজনের বিষয়টিও অনুমোদ করে। ৩০ জুলাই, ২০১১ তারিখে ব্রাজিলের রিও দি জেনিরোর মারিনা দ্যঁ গ্লোরিয়ায় বিশ্বকাপ বাছাইপর্বের ড্র অনুষ্ঠিত হয়।

২০১৪ বিশ্বকাপের জন্য কনফেডারেশনগুলোয় নিম্নবর্ণিত দলের সংখ্যা নির্ধারণ করা হয়।
 এএফসি (এশিয়া): ৪ অথবা ৫
 কাফ (আফ্রিকা): ৫
 কনকাকাফ (উত্তর, মধ্য আমেরিকা ও ক্যারিবিয়): ৩ অথবা ৪
 কনমেবল (দক্ষিণ আমেরিকা): ৪ অথবা ৫ (+ ব্রাজিল স্বাগতিক হওয়ায় স্বয়ংক্রিয়ভাবে ৫ অথবা ৬)
 ওএফসি (ওশেনিয়া): ০ অথবা ১
 উয়েফা (ইউরোপ): ১৩

উয়েফা ও কাফের নির্দিষ্টসংখ্যক দল নির্ধারণ করা থাকলেও অন্যান্য কনফেডারেশনগুলোকে এএফসি’র ৫ম স্থান অধিকারী দল বনাম কনমেবলের ৫ম স্থান অধিকারী দল ও কনকাকাফের বনাম ওএফসি’র ১ম স্থান অধিকারী দলের মধ্যকার খেলার ফলাফলের উপর নির্ভর করতে হয়। ড্রয়ের মাধ্যমে চার দলকে প্রতিযোগিতায় অংশগ্রহণ করতে হয়।

যোগ্যতার সংক্ষিপ্ত বিবরণী

তথ্যসূত্র

পাদটীকা

বহিঃসংযোগ 
 2014 FIFA World Cup Brazil matches and results  at FIFA.com
 Live Preliminary Draw 

২০১৪ ফিফা বিশ্বকাপ বাছাইপর্ব
২০১৪ ফিফা বিশ্বকাপ
ফিফা বিশ্বকাপ বাছাইপর্ব
ব্রাজিল জাতীয় ক্রিকেট দল

ব্রাজিল ক্রিকেট দল আন্তর্জাতিক ক্রিকেটে ব্রাজিলের প্রতিনিধিত্ব করছে। তারা ২০০২ সালে আইসিসি অনুমোদিত সদস্যপদের মর্যাদা লাভ করে। ক্রিকেট ব্রাজিল সাবেক ভারতীয় টেস্ট ক্রিকেটার অশোক গান্দোত্রাকে তাদের একজন সদস্য হিসেবে অন্তর্ভুক্ত করে।

ইতিহাস 
২০০২ সালে ব্রাজিল আইসিসির সদস্যপদ লাভ করে। ব্রাজিল প্রথম আন্তর্জাতিক ম্যাচ খেলে ২০০৬ সালে, আমেরিকান্স চ্যাম্পিয়নশিপে বিভাগ তিনে তারা সুরিনামের বিপক্ষে খেলে।

টুর্নামেন্টের ইতিহাস 
আইসিসি আমেরিকান্স চ্যাম্পিয়নশিপ
২০০০-০৪: অংশগ্রহণ করেনি
২০০৬: বিভাগ তিন - চতুর্থ স্থান
২০০৮: বিভাগ তিন - পঞ্চম স্থান
২০০৯: বিভাগ তিন বিজয়ী
২০১০: বিভাগ দুই - পঞ্চম স্থান

তথ্যসূত্র

বহিঃসংযোগ
ক্রিকইনফোতে ব্রাজিল
www.brasilcricket.org

ব্রাজিলে ক্রিকেট
জাতীয় ক্রিকেট দল
ব্রাজিলের জাতীয় ক্রীড়া দল
অক্সফোর্ড ইংরেজি অভিধান

দি অক্সফোর্ড ইংরেজি অভিধান (ইংরেজি: The Oxford English Dictionary) (OED), অক্সফোর্ড ইউনিভার্সিটি প্রেস কর্তৃক প্রকাশিত, ইংরেজি বর্ণনামূলক অভিধান। পাশাপাশি অন্যান্য বৈচিত্রের মাধ্যমে ইংরেজি ব্যবহারের বর্ণনা দিয়ে থাকে এই অভিধান। এটি ইংরেজি ভাষার ঐতিহাসিক উন্নয়নের পথচিহ্ন যা পণ্ডিত এবং একাডেমিক গবেষকদের জন্যে প্রামাণিক তথ্য প্রদানের কাজ করে থাকে।

আরও দেখুন 
 কানাডীয় অক্সফোর্ড অভিধান
 কম্প্যাক্ট অক্সফোর্ড চলতি ইংরেজি অভিধান
 কন্সায়স অক্সফোর্ড ইংরেজি অভিধান
 নিউ অক্সফোর্ড আমেরিকান অভিধান
 অক্সফোর্ড অ্যাডভান্সড লার্নারস অভিধান
 সংক্ষিপ্ত অক্সফোর্ড ইংরেজি অভিধান

টীকা

তথ্যসূত্র 
 .

বহিঃসংযোগ 
 
 Archive of documents, including
 Trench's original "On some deficiencies in our English Dictionaries"  paper
 Murray's original appeal for readers 
 Their page of OED statistics , and another such page .
 Two  from the OED.
 The Oxford Dictionaries Online  by the Oxford University Press
 Examining the OED: Charlotte Brewer's analysis of the principles and practices used by OED editors
 Bibliography of "[c]ritical assessments of OED or accounts of its history", from Examining the OED
 The OED Meets Cyberspace: James Gleick's 2006 article.
 A New English Dictionary on Historical Principles (OED-1). Volume Index or all volumes at Internet Archive
 

১৮৮৪-এর বই
অক্সফোর্ড অভিধান
ইংরেজি অভিধান
ইংল্যান্ডের সংস্কৃতি
ইংরেজি ভাষা
ওএস এক্স-এর জন্য ভাষা সফটওয়্যার
উইন্ডোজের জন্য ভাষা সফটওয়্যার
ব্রিটিশ সংস্কৃতি
আয়াত

আয়াত (, ;   ) হল কুরআনের একটি "আয়াত" বা বাণী। এটি কুরআনের অধ্যায়সমূহ (সুরা) গঠিত বিভিন্ন দৈর্ঘ্যের বিবৃতি এবং প্রতিটির শেষে একটি নির্দিষ্ট সংখ্যা থাকে। ভাষাগতভাবে এই শব্দটি "প্রমাণ", "নিদর্শন" বা "অলৌকিক ঘটনা" অর্থেও ব্যবহৃত হয়। এই কারণে, এটি কুরআনিক আয়াত ছাড়াও ধর্মীয় নির্দেশনা (আয়াত তকলিফিয়্যাহ) বা মহাজাগতিক ঘটনা (আয়াত তাক্ববিনিয়্যাহ) নির্দেশ করতে পারে। কুরআনে এই শব্দটি উভয় অর্থেই ব্যবহার করা হয়েছে, যেমন নিম্নলিখিত আয়াতে:

অর্থের সংক্ষিপ্ত বিবরণ 
যদিও কুরআনে আয়াত বলতে "আয়াত" বোঝানো হয়েছে, তবে এটি কুরআনের মূল পাঠে শুধুমাত্র "নিদর্শন", "প্রমাণ" বা "অসাধারণ ঘটনা" অর্থে ব্যবহৃত হয়েছে বলে ধারণা করা হয়। "নিদর্শন" বলতে বিভিন্ন প্রাকৃতিক ঘটনা যেমন মহাবিশ্ব, এর সৃষ্টি, দিন ও রাতের পরিবর্তন, বৃষ্টিপাত এবং গাছপালার জীবন ও বৃদ্ধি নির্দেশিত হয়। অন্যদিকে, এটি অলৌকিক ঘটনা বা বিশ্বাসীদের পুরস্কার এবং অবিশ্বাসীদের পরিণতিকেও নির্দেশ করতে পারে। উদাহরণস্বরূপ:

 "এবং তাঁর নিদর্শনসমূহের মধ্যে আকাশমণ্ডলীর সৃষ্টি এবং এতে ছড়িয়ে থাকা জীবন্ত বস্তুসমূহের সৃষ্টি রয়েছে।" (কুরআন ৪২:২৯) : "তাদের জন্য এক নিদর্শন হলো মৃত পৃথিবী। আমরা তাকে জীবিত করেছি এবং এর মধ্য থেকে শস্য উৎপন্ন করেছি, যা থেকে তারা আহার করে।" (কুরআন ৩৬:৩৩) : "... এবং তারা তাঁকে অস্বীকার করল; তাই আমরা তাদের ধ্বংস করলাম। এতে অবশ্যই এক নিদর্শন রয়েছে, তবুও তাদের অধিকাংশই বিশ্বাসী নয়।" (কুরআন ২৬:১৩৯) : "... তুমি তো আমাদের মতই একজন মানুষ। তবে তুমি যদি সত্যবাদী হও, তাহলে কোন নিদর্শন আনো।" (কুরআন ২৬:১৫৪)

কুরআনের অধ্যায়গুলো (সুরা) বিভিন্ন সংখ্যার আয়াতে গঠিত, যা ৩ থেকে ২৮৬ পর্যন্ত হতে পারে। দীর্ঘ সুরাগুলো কখনো কখনো বিষয়ভিত্তিক ক্রমে বিভক্ত করা হয়।

বর্ণনার জন্য আয়াতগুলো দু'টি ভাগে বিভক্ত করা হয়েছে: স্পষ্ট ও পরিষ্কার (মুহকাম) এবং অস্পষ্ট (মুতাশাবিহ)। কুরআন নিজেই এই পার্থক্য উল্লেখ করেছে: "এটি আল্লাহ যিনি তোমার প্রতি গ্রন্থটি অবতীর্ণ করেছেন। এতে কিছু আয়াত 'স্পষ্ট', যা গ্রন্থের মূল ভিত্তি। অন্যগুলো 'রূপক' তবে যাদের হৃদয়ে বিকৃতি রয়েছে তারা এর রূপক অংশ অনুসরণ করে দ্বন্দ্ব সৃষ্টি করতে এবং এর লুকানো অর্থ খুঁজে বের করতে। তবে এর লুকানো অর্থ শুধুমাত্র আল্লাহই জানেন। এবং যাঁরা জ্ঞানে দৃঢ়প্রতিষ্ঠ তাঁরা বলেন: আমরা গ্রন্থে বিশ্বাস স্থাপন করেছি। এটি সবই আমাদের প্রভুর পক্ষ থেকে। এবং শুধুমাত্র জ্ঞানসম্পন্ন ব্যক্তিরাই এই বার্তা উপলব্ধি করে।"

আরও দেখুন 

 আয়াতুল্লাহ
 কুরআনবাদ

তথ্যসূত্র

নোট

উদ্ধৃতি 

 
কুরআনের উপাদানসমূহ
ইসলামিক পরিভাষা
পূর্ব বাংলার সর্বহারা পার্টি

পূর্ব বাংলার সর্বহারা পার্টি হচ্ছে বাংলাদেশের একটি কমিউনিস্ট  দল। এই দলটি দেশের স্বাধীনতা যুদ্ধে একটি ভূমিকা পালন করে। ১৯৭০-এর প্রথম দিকে এটি নতুন বাংলাদেশ রাষ্ট্রের সমর্থনে সশস্ত্র গণযুদ্ধের সংগ্রামে জড়িয়ে পড়ে। তারপর থেকেই এর রাজনৈতিক ভাগ্য দুলতে থাকে, কয়েকটি অভ্যন্তরীণ বিভক্তিতে আক্রান্ত হয়। গ্রুপটি এখনো কার্যকর এবং তাদের শত্রুপক্ষ দ্বারা তীব্র আক্রমণের শিকার হয়।

উৎপত্তি 
গ্রুপটি তৎকালীন পূর্ব পাকিস্তানের চীনমুখী প্রবণতা থেকে গড়ে ওঠে। ১৯৬৭ সালে ঢাকায় সিরাজ সিকদার মাও সেতুং চিন্তাধারা গবেষণা কেন্দ্র গড়ে তোলেন। ৮ জানুয়ারি, ১৯৬৮ সালে এই গ্রুপটি  পূর্ব বাংলার শ্রমিক আন্দোলন গঠন করেন। গঠনের সম্মেলনটি একদিনের কার্যক্রমে ঢাকার একটি পাটকলে শেষ হয়। সম্মেলনটি কেন্দ্রের ৪৫-৫০ জন অনুসারীর উপস্থিতিতে শেষ হয়।

খসড়া থিসিস
পূর্ব বাংলার শ্রমিক আন্দোলন উপস্থিত করে 'পূর্ব বাংলার শ্রমিক আন্দোলনের খসড়া থিসিস'। এই থিসিসে সিরাজ সিকদার পূর্ব বাংলাকে পশ্চিম পাকিস্তানের উপনিবেশ বলে অভিহিত করেন। প্রধান দ্বন্দ্ব নির্ধারণ করেন বর্তমান সামাজিক বিকাশের প্রক্রিয়ায় পূর্ব বাংলার জনগণের সাথে পাকিস্তানি উপনিবেশবাদীদের জাতীয় দ্বন্দ্ব। থিসিসে জাতীয় গণতান্ত্রিক বিপ্লব সম্পন্ন করার আহ্বান জানানো হয়। থিসিসে বলা হয়, মার্কিন সাম্রাজ্যবাদ এবং সোভিয়েত সামাজিক সাম্রাজ্যবাদ বর্তমান বিশ্ব প্রতিক্রিয়ার কেন্দ্র। ঘটনাবলী প্রমাণ করেছে যে, মার্কিন সাম্রাজ্যবাদ এবং সোভিয়েত সামাজিক সাম্রাজ্যবাদ দুনিয়ার জনগণের প্রধান শত্রু।

পার্টির প্রথম কংগ্রেস
১৯৭২ সালের ১৪ জানুয়ারি পূর্ব বাংলার সর্বহারা পার্টির প্রথম কংগ্রেস অনুষ্ঠিত হয়। সিরাজ সিকদারকে সভাপতি করে একটি অস্থায়ী কেন্দ্রীয় কমিটি নির্বাচিত হয়।

সিরাজ সিকদারের মৃত্যু 
সিরাজ সিকদারের মৃত্যু সম্পর্কে  অ্যান্থনি মাসকারেনহাস বলেছেন সিরাজ সিকদার ১৯৭৪ খ্রিষ্টাব্দে ডিসেম্বরের শেষ দিকে চট্টগ্রামের কাছাকাছি এক এলাকা থেকে (টেকনাফ) পুলিশ কর্তৃক গ্রেফতার হন। জাকারিয়া চৌধুরীর মতে, সিরাজ সিকদারকে হাতকড়া লাগিয়ে চোখ-বাঁধা অবস্থায় ঢাকাস্থ রমনা রেসকোর্সের পুলিশ কন্ট্রোল রুমে নিয়ে আসা হয়। তারপর ২ জানুয়ারি ১৯৭৫ গভীর রাতে এক নির্জন রাস্তায় নিয়ে গিয়ে গুলি করে হত্যা করা হয়। অনেকের মতে ১৯৭৫ খ্রিষ্টাব্দের ১ জানুয়ারি চট্টগ্রামের হালিশহরে সরকারী গোয়েন্দা সংস্থার লোকজন তাকে গ্রেপ্তার করেন। আবার অন্য তথ্য মতে তিনি দলের নেতৃস্থানীয় কর্মীদের এক বৈঠক শেষে দলের কেন্দ্রীয় হিসাবরক্ষক আকবরকে সঙ্গে নিয়ে বেবী ট্যাক্সিযোগে ফিরছিলেন। পথে চট্টগ্রামের নিউ মার্কেটের সামনে সাদা পোশাকের পুলিশ ঘেরাও করে তাকে গ্রেপ্তার করে। ওই দিনই তাকে বিমানে ঢাকায় আনা হয়। পরদিন শেরেবাংলা নগর থেকে সাভারে রক্ষীবাহিনীর ক্যাম্পে যাওয়ার পথে আইনশৃঙ্খলা রক্ষাকারী বাহিনীর সদস্যরা তাকে হত্যা করে।

পার্টির বর্তমান অবস্থা
বর্তমানে পূর্ব বাংলার সর্বহারা পার্টির উত্তরাধিকার হিসেবে পূর্ব বাংলার সর্বহারা পার্টিকে (সিসি বা কেন্দ্রীয় কমিটি) উল্লেখ করা হয়। এখনো পার্টি আন্ডারগ্রাউন্ড গ্রুপ হিসেবে ক্রিয়াশীল এবং সশস্ত্র বিপ্লবের কর্মসূচি আছে। এদের যেসব এলাকায় কর্মসূচি আছে সেগুলো হচ্ছে সিরাজগঞ্জ, বগুড়া, পাবনা, রাজশাহী এবং খুলনায়। পার্টি বিপ্লবী আন্তর্জাতিকতাবাদী আন্দোলন এবং কম্পোসার সদস্য।

তথ্যসূত্র

বহিঃসংযোগ

বাংলাদেশের রাজনৈতিক দল
১৯৬৮-এ প্রতিষ্ঠিত
বাংলাদেশের রাজনীতি
সাম্যবাদী দল
বাংলাদেশের সাম্যবাদী দল
মাওবাদী দল
বাংলাদেশে মাওবাদী সংগঠন
বাংলাদেশে সন্ত্রাসবাদ
বিপ্লবী আন্তর্জাতিকতাবাদী আন্দোলন
বাংলাদেশ ভিত্তিক আধাসামরিক সংগঠন
এশিয়া ভিত্তিক সন্ত্রাসী হিসাবে চিহ্নিত সংগঠন
রাইনলান্ড-ফালৎস

রাইনলান্ড-ফালৎস (জার্মান ভাষায়: Rheinland-Pfalz, ) জার্মানির একটি রাজ্য।এর আয়তন ১৯,৮৪৬ বর্গ কিলোমিটার এবং জনসংখ্যা প্রায় চার মিলিয়ন। রাইনলান্ড-ফালৎসর রাজধানী মাইন্স।

ইতিহাস
রাইনলান্ড-ফালৎস ১৯৪৬ সালের ৩০ আগস্ট প্রতিষ্ঠিত হয়। এটি ফ্রান্স কর্তৃক দখলকৃত জার্মানির উত্তরাঞ্চলের এলাকা নিয়ে গঠিত হয়। বাভারিয়ার অংশবিশেষ, প্রুশিয়ার রিনে ও নাসায় প্রদেশ ও হেসে-ডার্মস্টাডের অংশবিশেষের সমন্বয়ে রাইনলান্ড-ফালৎস গঠিত হয়।

ভূগোল
রাইনলান্ড-ফালৎস পশ্চিম জার্মানিতে অবস্থিত। এর সীমানায় নর্থ রিনে-ভেস্টফালিয়া, হেসে, বাডেন-ভুর্টেমবার্গ, জারল্যান্ড রাজ্যগুলো অবস্থিত। এছাড়া ফ্রান্স, লুক্সেমবার্গ ও বেলজিয়ামের সাথে আন্তর্জাতিক সীমারেখা রয়েছে। 
এই রাজ্যের সবচেয়ে বড় নদী রিনে। এটি বাডেন-ভুর্টেমবার্গ ও হেসের সাথে রাইনলান্ড-ফালৎসর দক্ষিণে সীমানা তৈরি করেছে। রিনে নদী উপত্যকা কয়েকটি পর্বত দ্বারা বেষ্টিত এবং এখানে জার্মানির বেশ কিছু ঐতিহাসিক গুরুত্বপূর্ণ স্থান রয়েছে। রিনের নদীড় পশ্চিম উপকূলে রয়েছে আইফেল ও হুন্সরুক পর্বতশ্রেণী। ভেস্টারভাল্ড ও টাউনুস পর্বত অবস্থিত পূর্ব উপকূলে। রাইনলান্ড-ফালৎসর দক্ষিণের ভূমি অসমতল ও পর্বতময়। এখানে প্যালাটিনাটা বন অবস্থিত।

অর্থনীতি
রাইনলান্ড-ফালৎস রাজ্যের রপ্তানী অন্য যেকোন রাজ্যের চেয়ে বেশি। আমদানী পণের মধ্যে রয়েছে ওয়াইন, কেমিক্যাল, ফার্মাসি ও গাড়ির যন্ত্রাংশ। এই রাজ্যে সিরামিক শিল্প, গ্লাস শিল্প ও চামড়া শিল্প রয়েছে। মাঝারি ও ছোট ব্যবসায়িক প্রতিষ্ঠান রাইনলান্ড-ফালৎসর অর্থনীতির মূল চালিকাশক্তি। এখানকার সবচেয়ে বড় কর্মসংস্থান সৃষ্টিকারী শিল্প হল কেমিক্যাল ও প্লাস্টিক শিল্প। বিশ্বের সবচেয়ে বড় রাসায়নিক পণ্য উৎপাদনকারী প্রতিষ্ঠান বিএএসএফ এই রাজ্যের লুডভিগশ্যাফেন-এ অবস্থিত।

রাইনলান্ড-ফালৎস জার্মানির সবচেয়ে বড় ওয়াইন প্রস্ততকারী রাজ্য। এর রাজধানী মাইন্স জার্মানির ওয়াইন শিল্পের রাজধানী। এখানে জার্মান ওয়াইন ইন্সটিটিউট, জার্মান ওয়াইন ফান্ড অবস্থিত। জার্মানির যে তেরটি জায়গায় উচ্চমানের ওয়াইন তৈরি হয়, তার ছয়টিই রাইনলান্ড-ফালৎসতে অবস্থিত। জার্মানির ৬৫% থেকে ৭০% ওয়াইন প্রস্ততকারী আঙ্গুরের উৎপাদন এই রাজ্যে হয়। এখানকার ১৩০০০ ওয়াইন প্রস্ততকারী জার্মানির ৮০% থেকে ৯০% রপ্তানিযোগ্য ওয়াইন তৈরি করে, ২০০৩ সালে যার পরিমাণ ছিল ২.৬ হেক্টোলিটার।

ধর্ম
২০১০ সাল নাগাদ রাইনলান্ড-ফালৎসের ৪৪.৯% জনসংখ্যা রোমান ক্যাথলিক, ৩০.৬% জার্মান ইভাঞ্জেলিক্যাল চার্চের অনুসারী। ২২.০% জনসংখ্যা অন্যান্য ধর্মে বিশ্বাসী বা কোন ধর্মে বিশ্বাসী না। মুসলিম জনসংখ্যা ২.৫%।

অভিবাসন
রাইনলান্ড-ফালৎস থেকে অনেক মানুষ পৃথিবীড় বিভিন্ন স্থানে অভিবাসিত হয়েছে। এমনকি বিশ্বের কিছু দেশের অনেক স্থানের নাম এই রাজ্যের সাথে মিল রেখে করা হয়েছে, কারণ সেসমস্ত জায়গাতে এই রাজ্যের অভিবাসীর সংখ্যা বেশি।

তথ্যসূত্র

বহিঃসংযোগ

 সরকারি ওয়েবসাইট
 

জার্মানির রাজ্য
১৯৪৬-এ প্রতিষ্ঠিত রাষ্ট্র ও অঞ্চল
ড্যানিয়েল স্টারিজ

ড্যানিয়েল আন্দ্রে স্টারিজ (;জন্ম:১ সেপ্টেম্বর ১৯৮৯, বার্মিংহাম, ইংল্যান্ড) হচ্ছেন একজন ইংরেজ ফুটবলার যিনি বর্তমানে লিভারপুল ফুটবল ক্লাব ও ইংল্যান্ড জাতীয় দলের হয়ে খেলছেন। স্ট্রাইকার হিসেবে খেলে থাকেন।

তার জন্ম ইংল্যান্ডের বার্মিংহামে, কোভেন্ট্রি সিটিতে যাওয়ার আগে তিনি চার বছর অ্যাস্টন ভিলা একডেমিতে কাটান। তিনি অতঃপর ২০০৩ সালে ম্যানচেস্টার সিটির তরুণ বিভাগের হয়ে খেলা শুরু করেন। তিনি সেখানে তার উন্নতি চালিয়ে যান এবং দুটি এফএ ইয়ুথ কাপ ফাইনালে অংশ নেন। তার ২০০৭-০৮ প্রিমিয়ার লিগ মৌসুমে অভিষেক ঘটে, তিনিই একমাত্র খেলোয়াড় হিসেবে এফএ ইয়ুথ কাপ, এফএ কাপ ও প্রিমিয়ার লিগে গোল করে। ২০০৯ সালে তিনি ম্যানসিটি ছেড়ে চেলসির হয়ে খেলা শুরু করেন। ২০১০-১১ মৌসুমের দ্বিতীয় অর্ধাংশে তাকে বোল্টন ওয়ান্ডার্সের কাছে ভাড়া দেয়া হয় যেখানে তিনি সফলভাবে মৌসুম শেষ করেন। মাত্র ১২ খেলায় আট গোল করেন। তিনি ২০১৩-এর জানুয়ারিতে চেলসি ছেড়ে লিভারপুলের হয়ে খেলা শুরু করেন।

স্টারিজ ইংল্যান্ডের সব দলের হয়েই খেলেছেন। মাত্র বাইশ বছর বয়সে ২০১১ সালের ১৫-ই নভেম্বর সুইডেনের বিপক্ষে খেলা দিয়ে জাতীয় দলের হয়ে অভিষেক ঘটে। এছাড়া তিনি জাতীয় দলের হয়ে প্রথম আন্তর্জাতিক ম্যাচ খেলেন আর্জেন্টিনার বিপক্ষে। তিনি জাতীয় দলের হয়ে ব্রাজিলে হতে যাওয়া ২০১৪ ফিফা বিশ্বকাপের দলে জায়গা করে নিয়েছেন।

ক্যারিয়ার

ক্লাব

আন্তর্জাতিক

তথ্যসূত্র

বহিঃসংযোগ 

 
 লিভারপুল প্রোফাইল
 

জীবিত ব্যক্তি
১৯৮৯-এ জন্ম
ইংরেজ ফুটবলার
২০১২ গ্রীষ্মকালীন অলিম্পিকের ফুটবলার
লিভারপুল ফুটবল ক্লাবের খেলোয়াড়
ম্যানচেস্টার সিটি ফুটবল ক্লাবের খেলোয়াড়
চেলসি ফুটবল ক্লাবের খেলোয়াড়
২০১৪ ফিফা বিশ্বকাপের খেলোয়াড়
অ্যাস্টন ভিলা ফুটবল ক্লাবের খেলোয়াড়
বোল্টন ওয়ান্ডারার্স ফুটবল ক্লাবের খেলোয়াড়
কভেন্ট্রি সিটি ফুটবল ক্লাবের খেলোয়াড়
ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
প্রিমিয়ার লিগের খেলোয়াড়
ত্রাবজোনস্পোরের ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
পার্থ গ্লোরি এফসির খেলোয়াড়
সুপার লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০১৬-এর খেলোয়াড়
গ্রেট ব্রিটেনের অলিম্পিক ফুটবলার
তুরস্কে প্রবাসী ফুটবলার
পুরুষ ফুটবল ফরোয়ার্ড
কৃষ্ণাঙ্গ ইংরেজ ক্রীড়াবিদ
ইংরেজ খ্রিস্টান
রেচেল কোরিন

রেচেল কোরিন (; জাত সাইমন; জন্ম: এপ্রিল ৪, ১৯৮৬) একজন আমেরিকান অভিনেত্রী। তিনি সেপটাইন, মি. লোনলি (২০০৭) এবং ট্র্যাশ হাম্পারস (২০০৯) ইত্যাদি চলচ্চিত্রে অভিনয় করেন। এছাড়াও তিনি তার স্বামী হারমনি কোরিন রচিত এবং পরিচালিত স্প্রিং ব্রেকার্স (২০১২) চলচ্চিত্রেও অভিনয় করেন।

প্রাথমিক জীবন 
কোরিন ১৯৮৬ সালে ন্যাশভিল, টেনেসি, মার্কিন যুক্তরাষ্ট্রে জন্ম নেন। এবং তিনি এখানেই বেড়ে উঠেন।

চলচ্চিত্র তালিকা

আরও দেখুন

তথ্যসূত্র

বহিঃসংযোগ 

 

১৯৮৬-এ জন্ম
জীবিত ব্যক্তি
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
২১শ শতাব্দীর মার্কিন অভিনেত্রী
উদ্বোধনী প্রদর্শনী (চলচ্চিত্র)

প্রিমিয়ার (ইংরেজি: Premiere, মুলত ফরাসি première থেকে এসেছে, যার অর্থ "প্রথম") হলো সাধারণত কোনো কাজের প্রথম সার্বজনীন বা জনসম্মুখে উপস্থাপণ যেমন, চলচ্চিত্র, নৃত্য, মঞ্চনাটক এবং সংগীত।

আরো দেখুন 
 চলচ্চিত্র উৎসব
 চলচ্চিত্র মুক্তি

তথ্যসূত্র

বহিঃসংযোগ 

প্রেক্ষাগৃহ
চলচ্চিত্র ও ভিডিও পরিভাষা
টেলিভিশন পরিভাষা
সংগীত ঘটনা
নাট্যকলা
সঙ্গীত-সংক্রান্ত ঘটনা
সূচনা
উপশহর ইউনিয়ন

উপশহর ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন । এই ইউনিয়নের পশ্চিম উত্তর ও পূর্বদিকে ৪নং নওয়াপাড়া ইউনিয়ন, দক্ষিণ ও দক্ষিণ-পশ্চিমে ভৈরব নদ ও অপর পাশে যশোর পৌরসভা।

ইউনিয়ন পরিষদ 
উপশহর ইউনিয়ন পরিষদ এর বর্তমান চেয়ারম্যান এর নাম এহসানুর রহমান লিটু ।

প্রশাসনিক এলাকা 
উপশহর ইউনিয়ন এর আয়তন ১৩৬৯ হেক্টর এবং মৌজার সংখ্যা ৩টি।

গ্রাম সমূহের নাম -

সংগঠন 
ক্রীড়া সংগঠনসমূহ -
 আব্দুল্লাহপুর একাদশ ক্লাব
 ওয়াহেদপুর নবরণী ক্লাব
 নতুন উপশহর ক্লাব

সাংস্কৃতিক সংগঠন -
 দামামা শিল্পী গোষ্ঠী।
 সিন্দাবাদ শিল্পী গোষ্ঠী।
এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সঙ্গীতানুষ্ঠান ইত্যাদি প্রচার করা হয়।

বহিঃসংযোগ 
 

যশোর সদর উপজেলার ইউনিয়ন
ময়মনসিংহ সরকারি পলিটেকনিক ইনস্টিটিউট

ময়মনসিংহ পলিটেকনিক ইনস্টিটিউট  বাংলাদেশের অন্যতম  প্রাচীন  পলিটেকনিক ইনস্টিটিউট।

ইতিহাস 
এটি ১৯৬৩ সালে প্রতিষ্ঠিত হয়। প্রথম বর্ষে মাত্র ১২০ জন ছাত্র-ছাত্রী এবং তিনটি টেকনোলজি (সিভিল, ইলেট্রিক্যাল, মেকানিক্যাল) নিয়ে ডিপ্লোমা ইন ইঞ্জিনিয়ারিং কোর্স চালু হয়। পরর্বতীতে ফার্ম টেকনোলজি নামে নতুন একটি প্রযুক্তি চালু হয়। ৮০-র দশকে ফার্ম টেকনোলজি, "পাওয়ার টেকনোলজি" নামে রুপান্তরিত হয়। বর্তমানে অত্র প্রতিষ্ঠানে চার বছর মেয়াদী এই কোর্সে ৭টি টেকনোলজি ও একটি রিলেটড সাবজেক্টের জন্য নন-টেক বিভাগ চলমান রয়েছে।

অবস্থান 
এ ইনস্টিটিউটটি মাসকান্দা এলাকায় অবস্থিত। এর উত্তরে ময়মনসিংহ মেডিকেল কলেজ, দক্ষিণে মাসকান্দা বাসষ্ট্যান্ড, দক্ষিণ পশ্চিমে সরকারি মৎস প্রজনন কেন্দ্র ও কারিগরি প্রশিক্ষণ কেন্দ্র (টিটিসি)। ময়মনসিংহ রেলওয়ে স্টেশন থেকে এর দূরত্ব প্রায় ৩ কিলোমিটার দক্ষিণে।

ক্যাম্পাস 
মূল ক্যাম্পাসে তিনতলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ ভবন, ল্যাবরেটরি এবং একটি ৪০০ জন ধারণ ক্ষমতা সম্পন্ন অডিটোরিয়াম।

এছাড়া মূল ভবনের দক্ষিণ পাশে রয়েছে মসজিদ ও শহীদ মিনার।

টেকনোলজি
 সিভিল টেকনোলজি
 ইলেকট্রিক্যাল টেকনোলজি
 মেকানিক্যাল টেকনোলজি
 পাওয়ার টেকনোলজি
 ইলেকট্রনিক্স টেকনোলজি 
 কম্পিউটার বিজ্ঞান এবং টেকনোলজি
 ইলেক্ট্রো-মেডিক্যাল টেকনোলজি
 আরএস টেকনোলজি

ছাত্রাবাস 
ছাত্রদের জন্য দুটি এবং ছাত্রীদের জন্য একটি আবাসিক হল রয়েছে:
শিল্পাচার্য জয়নুল আবেদীন হল
 শহিদ খাইরুল হল
 মহুয়া ছাত্রী হল (ছাত্রীদের জন্য)

ল্যাব
 বেসিক ইলেকট্রিসিটি ল্যাব
 সিভিল শপ
 প্লাম্বিং শপ
 টেস্টিং ল্যাব (সিভিল)
 বেসিক ইলেকট্রনিক্‌স ল্যাব
 কম্পিউটার ল্যাব
 হিট ইঞ্জিন ল্যাব
 আরএসি ল্যাব
 অটোমোবাইল পাওয়ার সপ
 হাইড্রোলিক্স ল্যাব
 ইলেকট্রিক্যাল ওয়ার্কশপ
 সিভিল উডশপ
 মেশিন শপ
 মেটাল শপ
 ওয়েল্ডিং শপ
 ফাউন্ড্রি শপ
 টেস্টিং ল্যাব (মেকানিক্যাল)
 রসায়ন ল্যাব
 পদার্থবিজ্ঞান ল্যাব

অডিটরিয়াম

লাইব্রেরি 
লাইব্রেরিতে একাডেমিক বইয়ের পাশাপাশি সাহিত্য, উপন্যাস, গল্প ও নাটকের বইয়ের বিশাল সমাহার৷

কৃষ্ণচূড়া চত্বর 
ইনস্টিটিউটের অভ্যন্তরে "কৃষ্ণচূড়া চত্বর" নামে অত্যন্ত সুন্দর ও মনোরম পরিবেশের একটি জায়গা রয়েছে।

তথ্যসূত্র

বহিঃসংযোগ 
 অফিসিয়াল ওয়েবসাইট

ময়মনসিংহ জেলার মহাবিদ্যালয়
ময়মনসিংহ বিভাগের পলিটেকনিক ইনস্টিটিউট
১৯৬৩-এ প্রতিষ্ঠিত শিক্ষাপ্রতিষ্ঠান
১৯৬৩-এ পূর্ব পাকিস্তানে প্রতিষ্ঠিত
বাংলাদেশের কারিগরি শিক্ষাপ্রতিষ্ঠান
বাংলাদেশের সরকারি পলিটেকনিক ইনস্টিটিউট
১৯৬০-এর দশকে পূর্ব পাকিস্তানে প্রতিষ্ঠিত
প্রিয়াঙ্কা উপেন্দ্র

প্রিয়াঙ্কা উপেন্দ্র (বিবাহপূর্ব পদবী ত্রিবেদী) হলেন একজন ভারতীয় চলচ্চিত্র অভিনেত্রী। তিনি প্রধানত কন্নড় ভাষার চলচ্চিত্রে অভিনয় করেন। এছাড়াও তিনি বাংলা, কন্নড় ও তামিল চলচ্চিত্রে কাজ করেছেন।

ব্যক্তিগত জীবন 
প্রিয়াঙ্কার জন্ম কলকাতায়। তার মা পশ্চিমবঙ্গের এবং বাবা উত্তরপ্রদেশের। কলকাতার একটি কলেজ থেকে বাণিজ্য ডিগ্রি নিয়ে স্নাতক হওয়ার আগে তিনি তার স্কুল জীবনের দশ বছর মার্কিন যুক্তরাষ্ট্রে এবং প্রায় তিন বছর সিঙ্গাপুরে কাটিয়েছেন। তিনি ১৯৯০ এর দশকের শেষের দিকে ব্রিটানিয়া, ওরিয়েন্ট ইলেকট্রিক এবং পিলসবারির মতো ব্র্যান্ডের জন্য টেলিভিশন বিজ্ঞাপনগুলিতে উপস্থিত হন। এই সময়ে, তাকে পরিচালক বাসু চ্যাটার্জি তার প্রথম বাংলা চলচ্চিত্র হঠাৎ বৃষ্টি (১৯৯৮) এ অভিনয় করেছিলেন। তিনি তার সাথে আরও দুটি চলচ্চিত্র নির্মাণ করেন, চুপি চুপি (২০০১) এবং টক ঝাল মিষ্টি (২০০২)।

প্রিয়াঙ্কা কর্ণাটক চলচ্চিত্রের অভিনেতা, পরিচালক এবং চিত্রনাট্যকার উপেন্দ্রকে বিয়ে করেন। এই দম্পতির ২টি সন্তান রয়েছে। তিনি কটিগব্বা চলচ্চিত্রে বিষুবর্ধনের বিপরীতে অভিনয় করেন। এরপর তিনি উপেন্দ্র এর সাথে "র", "এইচটুও" ও "শ্রীমতি" এবং রবিচন্দ্রন এর সাথে "মাল্লা" চলচ্চিত্রে কাজ করেন।

কর্মজীবন

চলচ্চিত্রের তালিকা

তথ্যসূত্র

বহিঃসংযোগ 

 
www.bollywoodhungama.com 
www.telegraphindia.com 
Priyanka Upendra filmography

জীবিত ব্যক্তি
বাঙালি অভিনেত্রী
কলকাতার ব্যক্তি
কলকাতার অভিনেত্রী
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
তেলুগু চলচ্চিত্র অভিনেত্রী
বাংলা চলচ্চিত্র অভিনেত্রী
হাঁটু

হাঁটু অস্থি সন্ধি (joint) ঊরু এর সাথে পায়ের সংযোগ করে।এটি দুটি পৃথক সন্ধির সমন্বয়ে গঠিত:একটি ফিমারের সাথে টিবিয়ার এবং অন্যটি ফিমারের সাথে প্যাটেলার।   মানবদেহে এটিই সবচেয়ে বড় অস্থি সন্ধি। এটি একইসাথে পিভোট এবং হিঞ্জ সন্ধি। যা সংকোচন এবং প্রসারণের পাশপাশি স্বল্প পরিমাণে অভ্যন্তরীণ এবং বাহ্যিক ঘূর্ণন করে।হাঁটুর গঠন বিবর্তনের ধারায় পরিবর্তিত না হলেও প্রায়ই ইনজুরির শিকার  হয়ে থাকে। বয়স বৃদ্ধির সাথেও হাঁটু অস্থি সন্ধি দুর্বল হতে থাকে।

গঠন 

হাঁটু সাইনোভিয়াল সন্ধি এর হিঞ্জ প্রকারভেদ ,যা তিনটি অংশে গঠিত।ফিমার-প্যাটেলা সংযোগ;ফিমারের সামনের প্যাটেলার খাঁজ এবং মধ্যবর্তী ও পার্শবর্তী ফিমার-টিবিয়া সংযোগ,যা একত্রে হাঁটু গঠন করে। এই সন্ধি সাইনোভিয়াল ফ্লুইডের মধ্যে থাকে,যা সাইনোভিয়াল মেমব্রেন দ্বারা সীমাবদ্ধ থাকে।  
হাঁটু আমাদের দেহে অন্যতম গুরুত্বপূর্ণ সন্ধি,যা শরীরের ওজন আনুভূমিকভাবে(হাটা ও দৌড়ানো) ও লম্বালম্বিভাবে(লাফানো) বহন  করে।

জন্মের সময় একজন শিশুর হাঁটু-টুপি থাকে না,কিন্তু তরুণাস্থি থাকে।শিশুর বয়স ৩-৫ বছর হবার সময় এটি রূপান্তরকরণের মাধ্যমে অস্থিতে পরিণত হয়।যেহেতু এটি মানবদেহের সবচেয়ে বড় সিসাময়েড অস্থি,রূপান্তরকরণ প্রক্রিয়া কিছুটা দীর্ঘ হতে পারে।

পেশী

প্রসারণকারী

সংকোচনকারী 

পশ্চাৎ ভাগ

মধ্যবর্তী ভাগ

রক্ত সরবরাহ 

ফিমোরাল ধমনী এবং পপলিটিয়াল ধমনী হাঁটুর অস্থিসন্ধির চারপাশে অনেক ধমনীর জালক তৈরি করে।তার মধ্যে ৬ টি প্রধান

 ১. সুপেরিয়র মিডিয়াল জেনিকুলার ধমনী
 ২. সুপেরিয়র ল্যাটেরাল জেনিকুলার ধমনী
 ৩. ইনফেরিয়র মিডিয়াল জেনিকুলার ধমনী
 ৪ সুপেরিয়র ল্যাটেরাল জেনিকুলার ধমনী
 ৫. ইনফেরিয়র জেনিকুলার ধমনী
 ৬. সম্মুখ টিবিয়াল ধমনীর রিকারেন্ট ধমনী

 সংখ্যায়িত তালিকা আইটেম

কাজ

ক্লিনিক্যাল গুরুত্ব

অতিরিক্ত ছবি

তথ্যসূত্র 

হাঁটু
সন্ধি